Diari Oficial de la Generalitat Valenciana


Sumari del DOGV 7053, del 25-06-2013 (2013/6267)

Notificació de la sentència dictada en el procediment de constitució d'acolliment número 1396/2012.
---------------------------------------------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6267


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de constitució d'acolliment número 1396/2012. [2013/6267]  
Constitució de l'acolliment 001396/2012  
De: Direcció Territorial de Castelló de Justícia i Benestar Social.  
Procurador/a: -   
Contra: Vanesa González González.  
Procurador/a: -   
Cèdula de notificació  
En el procediment a què es fa referència s'ha dictat la resolució que, literalment, diu així:  
«Interlocutòria número 202/2013  
Castelló de la Plana, 10 de juny de 2013  
Fets  
Primer. En data 24 d'octubre de 2012 va correspondre per torn a este Jutjat l'escrit del lletrat de la Generalitat Valenciana promovent expedient d'acolliment familiar judicial permanent del menor amb Ramón Saborit Blasco, basant-se en els fets que va estimar pertinents i acompanyant els informes oportuns.  
Segon. Que, incoat el corresponent expedient de jurisdicció voluntària amb el número 1396/2012, es va disposar demanar el consentiment de la persona proposada per a rebre el menor en acolliment, així com als seus pares, Óscar Martínez Pérez (per edictes, atés el seu parador ignorat) i Vanesa González González. També es va demanar el consentiment del menor, ja que té 14 anys d'edat.  
Tercer. Que, una vegada es va portar a terme el que s'ha dit més amunt, es van passar les actuacions al ministeri fiscal, el qual va emetre un informe favorable a la sol·licitud d'acolliment familiar permanent del menor amb la persona proposada per l'entitat pública, per ser això, a la vista del contingut de l'expedient, el més beneficiós per a aquell.  
Raonaments jurídics  
Primer. El present expedient d'acolliment familiar judicial permanent del menor s'ha tramitat amb subjecció al que disposa l'article 1828 de la Llei d'Enjudiciament Civil, i tenint en compte el contingut i l'abast de la documentació i informació aportada juntament amb la sol·licitud, de la qual es desprén la necessitat de regularitzar la situació del menor amb vista a salvaguardar els seus interessos, i amb l'única finalitat d'obtindre'n el major benefici, és per això que pertoca l'estimació de la sol·licitud promoguda i que ha donat lloc a la formació del present expedient, i també a l'acolliment familiar judicial permanent de l'esmentat menor i a favor de la família proposada per l'entitat pública, segons el que disposa l'article 173.bis.3 del Codi Civil. No és obstacle per a això l'oposició de la mare ni que esta haja sigut absolta de la denúncia interposada contra ella, perquè del contingut de l'expedient s'acredita la situació de desprotecció que patia el menor i el caràcter positiu i beneficiós per al xiquet de l'actual situació d'acolliment.  
  
Segon. L'acolliment familiar produïx la plena participació del menor en la vida de família i imposa a qui el rep les obligacions de vetlar per ell, tindre'l en companyia seua, alimentar-lo, educar-lo i procurar-li una formació integral (article 173.1 CC). En estos termes han de desenrotllar la seua funció les persones designades per l'entitat pública per a exercir-la.  
Part dispositiva  
Atés el que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, dispose:  
Aprovar l'acolliment familiar judicial permanent del menor a favor de Ramón Saborit Blasco, el qual assumirà les obligacions a què fa referència el raonament jurídic segon d'esta resolució.  
Notifiqueu-ho al promotor, al ministeri fiscal i als pares biològics del menor.   
Per a la notificació al pare, Óscar Martínez Pérez, en parador ignorat, publiqueu edictes en el tauler d'anuncis del Jutjat i en el Diari Oficial de la Comunitat Valenciana.  
Contra la present resolució es pot interposar un recurs d'apel·lació per a l'Audiència Provincial de Castelló, a interposar dins dels 20 dies següents al de la notificació.  
De conformitat amb la disposició addicional 15 de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la meua interlocutòria, que ordene i firme.»  
I com a conseqüència del parador ignorat d'Óscar Martínez Pérez, s'estén esta cèdula perquè servisca de notificació.  
  
Castelló de la Plana, 10 de juny de 2013.- El secretari: Pedro Moya Donate.